smcproject/ml-wiki-sentences huggingface dataset:
സമുദ്രനിരപ്പിൽ നിന്ന് 1,300 മീറ്റർ (4,300 അടി) ഉയരത്തിലാണ് ഈ  ക്ഷേത്രം നിലകൊള്ളുന്നത്.
17-ാം നൂറ്റാണ്ടിൽ ഗൂർഖയിലെ രണ്ട് രാജാക്കൻമാരായ രാം ഷാ അല്ലെങ്കിൽ പൃഥ്വിപതി ഷായുടെ ഭരണകാലത്താണ് മനകാമന ക്ഷേത്രം നിർമ്മിച്ചതെന്നാണ്  കരുതപ്പെടുന്നത്.
അന്നപൂർണ II, ലംജംഗ് ഹിമാൽ, ലോകത്തിലെ എട്ടാമത്തെ ഉയരം കൂടിയ പർവതമായ മനസ്ലുവിന്റെ ഭാഗമായ ബൗദ്ധ എന്നിവയുൾപ്പെടെ ഹിമാലയത്തിലെ നിരവധി കൊടുമുടികൾ ഈ കുന്നിന്മുകളിൽനിന്ന് കാണാനാവും.
ആംബു ഘൈരേനി (आँबु खैरेनी) റൂറൽ മുനിസിപ്പാലിറ്റിയിൽനിന്ന് കാൽനടയായി ഏകദേശം 2.8 കിലോമീറ്റർ അകലെയുള്ള മനകാമന ക്ഷേത്രത്തിലെത്താൻ ഏകദേശം മൂന്ന് മണിക്കൂർ സമയമെടുക്കും.
ചെങ്കുത്തായ മലമുകളിലേക്കുള്ള യാത്ര അതിദുഷ്‌ക്കരമാണ്.
മനകാമന കേബിൾ കാർ
മനകാമന ക്ഷേത്രത്തിലേക്ക് കേബിൾ കാർ സർവ്വീസ്  നടത്തന്നുണ്ട്.
2.8 കിലോമീറ്റർ   ദൂരം 10 മിനിറ്റോ അതിൽ കുറവോ സമയത്തിനുള്ളിലാണ് കേബിൾ കാർ  സഞ്ചരിക്കുന്നത്.
സാധാരണയായി   രാവിലെ 9 മുതൽ വൈകുന്നേരം 5 മണിവരെയാണ് കേബിൾ കാർ  പ്രവർത്തിക്കുന്നത്.
1998 നവംബർ 24-ന്  നേപ്പാളിന്റെ കിരീടാവകാശി ദിപേന്ദ്ര ബിർ ബിക്രം ഷാ ദേവ് മനകാമന കേബിൾ കാർ ഉദ്ഘാടനം ചെയ്തു.
ഓസ്ട്രിയയിൽ നിന്ന് ഇറക്കുമതി ചെയ്ത ഇവ  വൈദ്യുതി തകരാർ സംഭവിച്ചാൽ സ്വയമേവ പ്രവർത്തിക്കുന്ന ജനറേറ്ററുകൾ, ഹൈഡ്രോളിക് എമർജൻസി ഡ്രൈവ് തുടങ്ങിയ ആധുനിക സംവിധാനങ്ങൾ ഏർപ്പെടുത്തിയിട്ടുള്ളതാണ്.
31 പാസഞ്ചർ കാറുകളും 3 കാർഗോ കാറുകളും ഉള്ള ഈ കേബിൾ കാറിന് മണിക്കൂറിൽ 600 പേരെ വരെ കൈകാര്യം ചെയ്യാൻ കഴിയും.
ഒരു കാരിയറിൽ യാത്രക്കാരുടെ എണ്ണം 6 ആണ്.
മൃഗബലിക്കുള്ള ആടുകളെ എത്തിന്നതിനും കേബിൾ കാർ ഉപയോഗിക്കുന്നുണ്ട്.
1998ൽ 7.5 മില്യൺ യുഎസ് ഡോളറാണ്  മനകമന കേബിൾ കാർ  നിർമാണത്തിനായി ചെലവഴിച്ചത് .
പുനർനിർമ്മാണം
2015 ഏപ്രിലിലെ നേപ്പാൾ ഭൂകമ്പം ക്ഷേത്രത്തിന് നാശമുണ്ടാക്കുകയുണ്ടായി.
2015 ജൂണിൽ, പുരാവസ്തു വകുപ്പിന്റെ മേൽനോട്ടത്തിൽ 130-140 ദശലക്ഷം നേപ്പാൾ രൂപ ചെലവഴിച്ച്  ആരംഭിച്ചു.
പുനർനിർമ്മാണം 2018 സെപ്റ്റംബറിൽ പൂർത്തിയായി.
പുനരുദ്ധാരണ പ്രക്രിയയിൽ ചുണ്ണാമ്പുകല്ല്, സുർഖി , ഇഷ്ടികകൾ , മരം എന്നിവ ഉപയോഗിച്ചു, സ്വർണ്ണം പൂശിയ മേൽക്കൂര, വാതിൽ, താഴികക്കുടം , ജനാലകൾ എന്നിവയ്ക്കായി ഉപയോഗിച്ച  14 കിലോഗ്രാം സ്വർണ്ണത്തിന് ഏകദേശം 90 ദശലക്ഷംരൂപ (NPR) ചെലവഴിക്കപ്പെട്ടു.
മൃഗബലി
മനകാമന ക്ഷേത്രത്തിൽ മൃഗങ്ങളെ ബലിയർപ്പിക്കുന്ന ഒരു ആചാരമുണ്ട്.
നിരവധി ആടുകളെയാണ് ബലിക്കായി ഇവിടെ ഉപയോഗിക്കുന്നത് .
മുൻപ് പൂവൻ കോഴി , താറാവ് , പ്രാവ് തുടങ്ങിയവയെ  ബലിയർപ്പിച്ചിരുന്നുവെങ്കിലും അടുത്തകാലത്ത് ഇതിനു നിരോധനം ഏർപ്പെടുത്തിയിട്ടുണ്ട്.
ബലിയർപ്പിച്ച മൃഗങ്ങളെ ഭക്ഷണത്തിനായി ഉപയോഗിക്കുന്നുണ്ട്.
വ്യാപകമായി മൃഗബലി നടന്നിരുന്ന നേപ്പാളിൽ ജനകീയ പ്രതിഷേധത്തിന്റെ ഭാഗമായി ഇവ കുറച്ചുകൊണ്ടുവരുവാനായിട്ടുണ്ട്.
ചിത്രശാല നേപ്പാളിലെ പ്രശസ്തമായ മനകാമന ക്ഷേത്രം മനകാമന ക്ഷേത്രത്തിൽ പ്രസാദമായി ലഭിച്ച ബലികൊടുത്ത ആടിന്റെ  തല.
മനകാമന ക്ഷേത്രത്തിൽ  ആടുകളെ ബലിനൽകിയതിന്റെ അവശിഷ്ടങ്ങൾ.
മനകാമന ക്ഷേത്രദർശനത്തിന്  ബലിമൃഗങ്ങളുമായി ഊഴം കാത്തുനിൽക്കുന്ന ഭക്തർ.
മനകാമന ക്ഷേത്രത്തിലേക്കുള്ള കേബിൾ കാറിന്റെ ആദ്യത്തെ സ്റ്റേഷനായ കുറിന്റാർ.
(Kurintar) ത്രിശൂൽ നദിക്കുമുകളിലൂടെ  മനകാമനയിലേക്ക് നീങ്ങുന്ന കേബിൾ കാർ.
അവലംബം Citations {{ cite web }} :  CS1 maint: url-status ( link ) Manakamana Temple, Gorkha എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
മലബാർ വെരുക് ഇംഗ്ലീഷ് വിലാസം https://ml.wikipedia.org/wiki/Malabar_Civet
സുവോളജിക്കൽ സർവ്വേ ഓഫ് ഇന്ത്യ പുറത്തിറക്കിയ വംശനാശഭീഷണി നേരിടുന്നതും വംശനാശം സംഭവിച്ചതുമായ ജീവജാലങ്ങളുടെ പട്ടികയിലായിരുന്നു പശ്ചിമഘട്ടത്തിൽ കാണുന്ന മലബാർ വെരുക് (Viverra civettina, Malabar Civet, Malabar Large-spotted Civet).
കന്യാകുമാരി മുതൽ വടക്കൻകർണ്ണാടകയിലെ ഹൊന്നവർ വരെയുള്ള പശ്ചിമഘട്ടത്തോട് ചേർന്നുള്ള പ്രദേശങ്ങളായിരുന്നു ഈ ജീവിയുടെ വാസസ്ഥലം.
1978ൽ ഐ.യു.സി.എൻ ഈ ജീവിവർഗ്ഗം അപ്രത്യക്ഷമായതായി പ്രഖ്യാപിച്ചു.
എന്നാൽ 1987ൽ മലബാർ വെരുകിനെ സുവോളജിക്കൽ സർവ്വേ ഓഫ് ഇന്ത്യ വീണ്ടും കണ്ടെത്തിയിരുന്നു.
വേട്ടയാടി കൊന്ന രണ്ട് മലബാർ വെരുകുകളുടെ തോലിൽ നിന്നാണ് ഈ ജീവിവർഗ്ഗം അപ്രത്യക്ഷമായിട്ടില്ലെന്ന തെളിവ് ലഭിച്ചത്.
1980 കളിലും 90കളിലും പലപ്പോഴായി മലബാർ വെരുകിന്റെ സാന്നിധ്യം കണ്ടെത്തിയിരുന്നെങ്കിലും പിന്നീട് വർഷങ്ങളായി ഈ ജീവിവർഗ്ഗത്തെക്കുറിച്ച് യാതൊരു വിവരവുമില്ലാത്തതിനാൽ മലബാർ വെരുകിന് വംശനാശം സംഭവിച്ചെന്ന നിഗമനത്തിലാണ് ശാസ്ത്രജ്ഞർ.
ചാര നിറത്തിലുള്ള ഇവയുടെ ശരീരത്തിൽ വെളുത്ത കുത്തുകളും മുതുകിൽ നെടുകയുള്ള വരയുമുണ്ടാകും.
മാംസഭുക്കായ മലബാർ വെരുക് രാത്രിയാണ് ഇര പിടിക്കാൻ ഇറങ്ങുന്നത്.
കൂർത്ത പല്ലുകളും നഖങ്ങളും ഇരപിടിക്കാൻ ഇവയെ സഹായിക്കുന്നു.
ചെറുപക്ഷികൾ, ഉരഗങ്ങൾ തുടങ്ങിയവയെയെല്ലാം മലബാർ വെരുക് അകത്താക്കും.
മനുഷ്യർ തന്നെയാണു മലബാർ വെരുകിന്റെ മുഖ്യ ശത്രുക്കൾ.
കാട്ടിൽ കടുവയും പുലിയും മുതൽ കുറുക്കൻ വരെ ഇവയെ പിടികൂടാറുണ്ട്.
താമസയോഗ്യമായ വനഭൂമി കുറയുന്നതും വെരുകുകൾക്ക് ഭീഷണിയാണ്.
1960കളിൽ തന്നെ മലബാർ വെരുകിന്റെ എണ്ണം കുറയുന്നതായി ശാസ്ത്രലോകത്തിന്റെ ശ്രദ്ധയിൽപ്പെട്ടിരുന്നു.
മൂന്നടിയോളം നീളം വയ്ക്കുന്ന മലബാർ വെരുകുകൾക്ക് ആറു കിലോയോളം തൂക്കമുണ്ടാകും.
20 വർഷത്തിനു മുകളിലാണ് ശരാശരി ആയുസ്സ്.
കോഴിക്കോട് സുവോളജിക്കൽ സർവേ കേന്ദ്രത്തിൽ ഇതിന്റെ തൊലി സൂക്ഷിച്ചിട്ടുണ്ട്.
അവലംബം ↑ {{ cite book }} : | edition= has extra text ( help ) ; | editor= has generic name ( help ) ; Check date values in: | date= ( help ) CS1 maint: multiple names: editors list ( link ) ↑ Viverra civettina , IUCN Red List of Threatened Species ↑ {{ cite web }} : Check date values in: | accessdate= ( help ) ↑ https://www.zsl.org/conservation/news/worlds-most-extraordinary-species-mapped-for-the-first-time,1080,NS.html?awc=2887_1370399764_7e7e3aa3a2a7d50c465341aa0c1e10db%5Bപ്രവർത്തിക്കാത്ത+കണ്ണി%5D ↑ {{ cite news }} : Check date values in: | accessdate= and | date= ( help ) പുറം കണ്ണികൾ വിക്കിസ്പീഷിസിൽ Viverra civettina എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
http://oldwww.wii.gov.in/envis/envisdec99/malabarcivet.htm Archived 2011-08-23 at the Wayback Machine .
മലബാർ സ്‌നേക്ഹെഡ്
ഏഷ്യയിലെ ഉഷ്ണമേഖലാ ശുദ്ധജല മത്സ്യങ്ങളുടെ ഏറ്റവും പ്രധാനപ്പെട്ട ഗ്രൂപ്പുകളിലൊന്നായ ചാനിഡേ കുടുംബത്തിലെ ഒരിനം മത്സ്യമാണ് മലബാർ സ്‌നേക്ക്‌ഹെഡ്.
ചന്ന ഡിപ്ലോഗ്രാമ എന്നാണ് ശാസ്ത്രിയനാമം.
സ്‌നേക്ക്‌ഹെഡ് എന്നാൽ പാമ്പ് തലയുള്ള മീൻ എന്നാണ് ഇംഗ്ലീഷിൽ അർത്ഥം.
പക്ഷേ മലയാളത്തിൽ അങ്ങനെ ഒരു പേര് ഇല്ല, പകരം പൊതുവെ വാക എന്ന പേരിൽ അറിയപ്പെടുന്നു.
ഇവ ഏകദേശം ഒരു മീറ്റർ നീളത്തിലും പതിനഞ്ചു കിലോഗ്രാം ഭാരത്തിലും വളരാറുണ്ട്.
കേരളത്തിൽ തെക്കൻ പശ്ചിമഘട്ടത്തിലെ ആറുകളിളിലും പുഴകളിലും അതിനോട് അടുബന്ധിച്ചു ഉള്ള വെള്ളം വറ്റാത്ത ജല സംഭരണികളിലും, മീനാചിൽ, മണിമല, പമ്പ, അച്ചൻകോവിൽ, കല്ലട, പള്ളിക്കൽ എന്നി നദികളിലും തമിഴ്‌നാട്ടിലെ ചിറ്റാർ, താമിരഭരണി നദികളിലും കാണപ്പെടുന്നു.
മലബാർ സ്‌നേക്ഹെഡ് അതിന്റെ .
ജനനം മുതൽ ജീവിതചക്രം മുഴുവനും അനവധി നിറങ്ങളിൽ കാണുന്നതിനാൽ അവയെ മീൻപിടിത്തക്കാർ വ്യത്യസ്ത ഇനങ്ങൾ ആണെന്ന് തെറ്റിദ്ധരിച്ചു പല പേരുകൾ (മണൽ വാക, കരി വാക, പുലി വാക, മയിൽ വാക) വിളിക്കുന്നു.
അന്തരീക്ഷത്തിൽ നിന്ന് നേരിട്ട് ശ്വസിക്കുന്നതിനാൽ ഇവ ഇടക്കിടക്ക് വെള്ളത്തിനു മുകളിൽ വരാറുണ്ട്.
ഇതിനാൽ മണിക്കൂറുകളോളം കരയിൽ ജീവിക്കാൻ ഇവയ്ക്ക് കഴിയും.
ജലത്തിന്റെ ഉപരിതലത്തിൽ എപ്പോഴും കാണാൻ കഴിയുന്ന സമയം കുഞ്ഞുങ്ങളുമായി സഞ്ചരിക്കുമ്പോൾ ആണ്, അപ്പോൾ ഇതിന്റെ ശരീരത്തിന്റെ മധ്യഭാഗത്തു നിന്ന് വാൽ വരെ മഞ്ഞ കലർന്ന നിറത്തിൽ കാണാൻ കഴിയും.
ഈ നിറം കുഞ്ഞുങ്ങൾക്ക് വഴി തെറ്റാതെ പിന്തുടരുന്നതിന് വേണ്ടിയാണ്‌.
ഇണകൾ കരയോട് ചേർന്ന് ആഴം കുറഞ്ഞ ഭാഗത്തു മരത്തിന്റെ ഇലകളും ജലസസ്യങ്ങൾക്കും ഇടയിലായി മുട്ടകൾ ഇടുന്നു.
മുട്ട ഇട്ട് വിരിഞ്ഞു പത്തു സെന്റി മീറ്ററോളം വളർച്ച എത്തുന്നത് വരെ ഇണകൾ കുഞ്ഞുങ്ങൾക്ക് ഒപ്പം സഞ്ചരിക്കുന്നു.
ഈ സമയം ഇവ നൂറുകണക്കിന് കിലോമീറ്റർ പിന്നിടും.
ചെറിയ കുഞ്ഞുങ്ങളുടെ തീറ്റ ജലത്തിലെ സൂഷ്മ ജീവികളും പ്ലാങ്ടണും ആണ്.
വെള്ളത്തിൽ ഈ മത്സ്യത്തിന് ശത്രുക്കൾ വളരെ കുറവാണ്.
സംരക്ഷണ നില
മത്സ്യബന്ധനം, ആവാസവ്യവസ്ഥ നശീകരണം, മലിനീകരണം എന്നിവ ഉൾപ്പെടെയുള്ള ഭീഷണികൾ കണക്കിലെടുത്ത് മലബാർ സ്‌നേക്ക്‌ഹെഡ് ഐ‌യു‌സി‌എൻ റെഡ് ലിസ്റ്റിൽ വംശ നാശ ഭീഷണി നേരിടുന്ന ഇനമായി ഉൾപ്പെടുത്തിയിട്ടുണ്ട്.
മലബാർ ഹിൽ ഇംഗ്ലീഷ് വിലാസം https://ml.wikipedia.org/wiki/Malabar_Hill
മുംബൈ നഗരത്തിന്റെ ഭാഗമായ ഒരുയർന്ന പ്രദേശമാണ് മലബാർ ഹിൽ .
മഹാരാഷ്ട്ര മുഖ്യമന്ത്രിയുടെ ഔദ്യോഗിക ബംഗ്ലാവ് ഇവിടെ സ്ഥിതി ചെയ്യുന്നു.
അതിസമ്പന്നരുടേയും പ്രമുഖരുടെയും വാസസ്ഥലമായാണ് മലബാർ ഹിൽസ് പൊതുവേ അറിയപ്പെടുന്നത്.
ഗോദ്റെജ്, ജിൻഡാൽ, ബിർള തുടങ്ങിയ വ്യവസായപ്രമുഖർ മലബാർ ഹിൽ നിവാസികളാണ്.
മുംബൈയിലെ പ്രശസ്തമായ ഹാങ്ങിങ്ങ് ഗാർഡൻ (തൂങ്ങുന്ന പൂന്തോട്ടം) ഇവിടെയാണ്.
കേരളത്തിലെ വടക്കൻ മലബാറിൽ നിന്നുള്ള കേയി കുടുംബത്തിന്റെ സ്വന്തമായിരുന്നു ഈ പ്രദേശം എന്നൊരു അഭിപ്രായമുണ്ട് .
പോർച്ചുഗീസുകാരുമായി നേരിട്ട് വ്യാപാരബന്ധമുണ്ടായിരുന്നു ഈ കുടുംബത്തിന് പിൽക്കാലത്ത് ഇത് ഈസ്റ്റ് ഇന്ത്യാ കമ്പനിയുടെ അധീനതയിലായി.
ഇവിടെയുള്ള പ്രശസ്തമായ വാൾകേശ്വർ ക്ഷേത്രം സിൽഹാരാ രാജവംശം പണികഴിപ്പിച്ചതാണ്.
യഥാർത്ഥക്ഷേത്രം പോർച്ചുഗീസുകാർ തകർക്കുകയുണ്ടായി.
1715-ൽ ഇത് പുനസ്ഥാപിക്കപ്പെട്ടു.
1819-27 കാലഘട്ടത്തിൽ ബോംബേ ഗവർണ്ണർ ആയുരുന്ന മോൺസ്റ്റുവാർട്ട് എൽഫിൻസ്റ്റൺ ആണ് ഇവിടത്തെ ആദ്യ ബംഗ്ലാവ് പണിതീർത്തത്.
പിന്നാലെ പല പ്രമുഖരും ഇവിടെ വസതികൾ തീർക്കുകയായിരുന്നു.
ചിത്രശാല മലബാർ പോയന്റ്, 1865 ഹാംഗിങ്ങ് ഗാർഡൻ, 1905 പ്രിയദർശിനി പാർക്ക് മലബാർ ഹില്ലിന്റെ ആകാശദൃശ്യം അവലംബം
മലമഞ്ചാടി ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
ഇംഗ്ലീഷ് വിലാസം https://ml.wikipedia.org/wiki/Ormosia_travancorica
30 മീറ്റർ വരെ ഉയരം വയ്ക്കുന്ന വന്മരമാണ് മലമഞ്ചാടി ( ശാസ്ത്രീയനാമം : Ormosia travancorica ) .
പശ്ചിമഘട്ടത്തിലെ തദ്ദേശവൃക്ഷം .
കേരളത്തിലെ മഴക്കാടുകളിലും നിത്യഹരിതവനങ്ങളിലും കണ്ടുവരുന്നു.
തൊലിക്ക് മിനുസമുള്ള ഭസ്മനിറമാണ്.
വനത്തിൽ പക്ഷികളാണ് വിത്തുവിതരണം നടത്തുന്നത്.
തടിക്ക് ഈടും ഉറപ്പും കുറവാണ്.
തെക്കൻ സഹ്യാദ്രിയിൽ ഏറെ സാധാരണവും മധ്യ സഹ്യാദ്രിയിലെ കൂർഗ് മേഖലയിൽ അപൂർവ്വവുമാണ്.
അവലംബം പുറത്തേക്കുള്ള കണ്ണികൾ indiabiodiversity site which is having Creative Commons Licenses Archived 2017-10-03 at the Wayback Machine .
online Herbarium Specimen-jstor.org Online digital book pages list biodiversitylibrary one of the page + its OCR data Ormosia travancorica എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കാണപ്പെടുന്ന സ്ഥലങ്ങൾ വിക്കിസ്പീഷിസിൽ Ormosia travancorica എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
മലമലസർ ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
കേരളത്തിൽ പാലക്കാട് ജില്ലയിലും തമിഴ്നാട്ടിൽ കൊയമ്പത്തൂരിലും കാണപ്പെടുന്ന ഒരു ഗോത്രവിഭാഗമാണ് മലമലസർ .
ഉയരമുള്ള മലകളിലും കൊടുങ്കാടുകളിലുമായിരുന്നു ഈ ഗോത്രത്തിന്റെ ആവാസ വ്യവസ്ഥ.
നായാട്ട് നടത്തിയും കാട്ടുകായ്കൾ തിന്നുമാണ് ഇവർ പരമ്പരാഗതമായി ജീവിച്ചിരുന്നത് .
പാലക്കാട്  ജില്ലയിലെ പറമ്പിക്കുളത്താണ് ഇവർ കൂടുതലായി പാർക്കുന്നത് .
ഗതാഗത സൗകര്യങ്ങളും വഴിയുമടക്കമുള്ള നിരവധി പ്രശ്നങ്ങളെ ഈ ഗോത്രവിഭാഗത്തിന്റെ ഊരുകൾ നേരിടുന്നു.
പല ഊരുകളിലും സോളാർ വൈദ്യുതി മാത്രമാണ് ആശ്രയം .
പറമ്പിക്കുളം വന്യജീവി സങ്കേതമായതാണ്  വികസനങ്ങളുടെ അപര്യാപ്തതയ്ക്ക് കാരണമായി വിലയിരുത്തപ്പെടുന്നത്.
അടിസ്ഥാന സൗകര്ങ്ങൾക്കു വേണ്ടിയുള്ള മലമലസരുടെ വഴിവെട്ട് സമരം മാധ്യമ ശ്രദ്ധ ക്ഷണിച്ചിരുന്നു.
ജീവിത ശൈലി
മഹാമലസർ എന്നും ഈ ഗോത്രവിഭാഗം അറിയപ്പെടുന്നു.
മലസർ എന്ന ഗോത്രത്തിന്റെ അവാന്തര വിഭാഗമാണ് മലമലസർ.
മലയിൽ സഞ്ചരിക്കുന്നവർ എന്ന അർഥത്തിലാണ് ഇവർ മലഅലസർ എന്നറിയപ്പെട്ടത്.
ഇതിൽത്തന്നെ കൂടുതൽ ഉൾപ്രദേശങ്ങളിൽ ജീവിക്കുന്നവരാണ് മഹാമലസർ അഥവാ മലമലസർ.
തമിഴും മലയാളവും ചേർന്ന മിശ്രഭാഷയാണ് ഇവർ സംസാരിക്കുന്നത്.
ഊരുകൾക്ക് പ്രത്യേകമായി പെരിയാതമ്പി എന്ന സ്ഥാനപ്പേരുള്ള മൂപ്പനുണ്ട്.
നൃത്തവും താളവുമായി ആത്മബന്ധം പുലർത്തുന്ന ഈ വിഭാഗം തവിലും ഉറുമിയും എന്ന വാദ്യം ഉപയോഗിക്കുന്നു.
ഇവ സ്ത്രീകളും പുരുഷന്മാരും ഇടചേർന്നുള്ള വൃത്തത്തിലുള്ള ചുവടുവയ്പുകൾ അടങ്ങിയ ഗോത്രനൃത്തത്തോടൊപ്പം ഉപയോഗിക്കുന്നു.
• അടിയർ • അരണാടർ • ആളാർ • എരവള്ളർ • ഇരുളർ • കാടർ • കനലാടി • കാണിക്കാർ • കരവഴി • കരിംപാലൻ • കാട്ടുനായ്ക്കർ • കൊച്ചുവേലൻ • കൊറഗർ • കുണ്ടുവടിയർ • കുറിച്യർ • കുറുമർ • ചിങ്ങത്താൻ • ചെറവർ‌ • മലയരയൻ • മലക്കാരൻ • മലകുറവൻ • മലമലസർ • മലപ്പണ്ടാരം • മലപണിക്കർ • മലപ്പുലയർ • മലസർ • മലവേടർ • മലവേട്ടുവർ • മലയടിയർ • മലയാളർ • മലയർ • മണ്ണാൻ • മറാട്ടി • മാവിലർ • മുഡുഗർ • മുള്ളക്കുറുമർ • മുള്ളുവക്കുറുമൻ • മുതുവാൻ • നായാടി • പളിയർ • പണിയർ • പതിയർ • ഉരിഡവർ • ഊരാളിക്കുറുമർ • ഉള്ളാടർ • തച്ചനാടൻ മൂപ്പൻ • വിഴവർ • ചോലനായ്ക്കർ ↑ സമകാലിക മലയാളം വാർത്ത ↑ സുപ്രഭാതം ദിനപ്പത്രം വാർത്ത ↑ മലയാള മനോരമ വാർത്ത ↑ നവമലയാളി വാർത്ത ↑ സമകാലിക മലയാളം വാർത്ത ↑ https://www.manoramaonline.com/district-news/palakkad/2021/11/20/palakkad-parambikkulom-musical-instruments.html
മലമാവ് ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
ഇംഗ്ലീഷ് വിലാസം https://ml.wikipedia.org/wiki/Buchanania_lanceolata
പശ്ചിമഘട്ടതദ്ദേശവാസിയായ ഒരു മരമാണ് മലമാവ് .
( ശാസ്ത്രീയനാമം : Buchanania lanceolata ) .
20 മീറ്ററോളം ഉയരം വയ്ക്കുന്ന ഈ മരം ഉയരം കുറഞ്ഞ നിത്യഹരിതവനങ്ങളിലും അർദ്ധനിത്യഹരിതവനങ്ങളിലും കാണുന്നു.
ഇന്ത്യ കൂടാതെ മ്യാന്മറിലും ഈ മരം കാണാറുണ്ട്.
വംശനാശഭീഷണിയുണ്ട്.
അവലംബം പുറത്തേക്കുള്ള കണ്ണികൾ കൂടുതൽ വിവരവും കാണുന്ന ഇടങ്ങളും വിക്കിസ്പീഷിസിൽ Buchanania lanceolata എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Buchanania lanceolata എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
മലമക്കളി ഇംഗ്ലീഷ് വിലാസം https://ml.wikipedia.org/wiki/Malamakali മലമക്കളി അവതരിപ്പിക്കുന്ന ഒരു കൂട്ടം കലാകാരന്മാർ
പാലക്കാട് ജില്ലയിലെ ആലത്തൂർ, ചിറ്റൂർ താലൂക്കുകളിൽ മാത്രം ആഘോഷിക്കുന്ന ഒരു അനുഷ്ടാന കലാരൂപമാണ് മലമക്കളി .
ഈ കലാരൂപത്തിന് ചിലപ്പതികാരത്തിലെ കണ്ണകീദേവിയായും കൊടുങ്ങല്ലൂരമ്മയായും വളരെയധികം ബന്ധമുണ്ട്.
ദേവീക്ഷേത്രത്തിൽ മാത്രമാണ് ഇത് ആചരിക്കുന്നത് എന്നതാണ് ഇതിനു അടിസ്ഥാനം.
കളി കുമ്പിടൽ എന്ന ചടങ്ങോടു കൂടി മലമക്കളിക്ക് തുടക്കമാവും.
തുടർന്ന് വരും ആഴ്ചകളിൽ ചിലമ്പ് പൂജയും കളിയും നടക്കും.
വളരെ ഭയഭക്തി ബഹുമാനാദരങ്ങളോടെ നടത്തുന്ന ഈ അനുഷ്ഠാനത്തിൽ തച്ചുശാസ്ത്രവിധിപ്രകാരമുള്ള അളവിൽ മൂന്ന് നിരയായി മൂന്ന് വീതം കാലുകൾ നാട്ടിയുള്ള ഒമ്പത് കാൽ പന്തലിലാണ് അരങ്ങേറുക.
ഇതിൽ നടുവിലത്തെ കാൽ ഭഗവതിയെയും മറ്റു എട്ടുകാലുകൾ അഷ്ടദിക്:പാലകന്മാരെയും സങ്കല്പിച്ചു കൊണ്ടുള്ളതുമാണ്.
കൊന്നപ്പൂവും കുരുത്തോലയും നടുവിൽ കളിവിളക്കും വെച്ച് കണ്ണിനും മനസ്സിനും സന്തോഷവും ഉല്ലാസവും നൽകുന്ന രീതിയിൽ വിവിധ വേഷങ്ങളണിഞ്ഞു ദേശമക്കൾ ദേവിയെ വന്ദിച്ച് താളത്തിനൊത്ത് ചുവടുവച്ച് പുറപ്പാട്ടുകൾ പാടി ആചരിക്കുന്നു.
ചിറ്റൂരിൽ വർഷം തോറും നടത്താറുള്ള കൊങ്ങൻപട എന്ന ഉത്സവത്തോടനുബന്ധിച്ചും ആലത്തൂർ ഭാഗത്ത് വേലയോടനുബന്ധിച്ചുമാണ് മലമക്കളി ആഘോഷിക്കുന്നത്.
കോയമ്പത്തൂർ (കൊങ്ങ്) ഭരിച്ചിരുന്ന ഒരു രാജാവു കേരളത്തെ ആക്രമിക്കുകയും അന്നു കേരളം രക്ഷിച്ചിരുന്ന ഗോദരവിവർമ്മപ്പെരുമാൾ പാലക്കാട്ടുരാജാവിന്റേയും മറ്റും സഹായത്തോടുകൂടി അദ്ദേഹത്തെ വധിക്കുകയും ചെയ്തു.
ചിറ്റൂർ ഭഗവതിതന്നെയാണു് ശത്രുനിഗ്രഹം ചെയ്തതു് എന്ന വിശ്വാസത്തിൽ തദനന്തരം ആ വിജയത്തിന്റെ സ്മാരകമായി കേരളീയർ ʻ കൊങ്ങൻപട ʼ ആഘോഷിച്ചുതുടങ്ങിയെന്ന് ഉള്ളൂർ കേരള സാഹിത്യ ചരിത്രത്തിൽ ചൂണ്ടിക്കാട്ടുന്നുണ്ട്.
പൊറാട്ടുകൾ വൈഷ്ണവർ മണ്ണാൻ മണ്ണാത്തി കൂട്ടചക്കിലിയൻ ചെറുമി ചെറുമൻ കൂട്ടകുറവർ പൂക്കാരി കള്ളൻ മാതരാരാംഗി ഒറ്റക്കോടങ്കി മലയർ ഒറ്റചക്കിലിയൻ കുറത്തി കുറവൻ കൂട്ടപ്പൂശാരി ചക്കിലിച്ചി ചക്കിലിയൻ ഒറ്റമൂടുകൻ ഇരട്ടകൂടാൻ തൊട്ടിയൻ തൊട്ടിച്ചി മലച്ചി ദേവേന്ദ്രപ്പള്ള്
കൊങ്ങൻപട കഴിഞ്ഞുവരുന്ന ബുധനാഴ്ച മലമക്കളിയും അതിനടുത്ത ചൊവ്വാഴ്ച ദേവേന്ദ്രപ്പള്ളും നടത്തുന്നു.
ഈ രണ്ടു കളികളിലും സ്വദേശികളായ നായന്മാർ ഭഗവതീസ്തോത്രപരങ്ങളായ ഗാനങ്ങൾ പാടുന്നതിനിടയ്ക്കു, മലയൻ, പള്ളൻ, ചക്കിലിയൻ ഇങ്ങനെ ചില ജാതിക്കാരുടെ വേഷങ്ങൾ ചമഞ്ഞുവന്നു കളിക്കുന്ന പതിവുണ്ടു്.
മലമക്കളിക്കുള്ള ദിവസത്തിൽ മലയന്റേയും മലയത്തിയുടേയും വേഷങ്ങൾ രംഗപ്രവേശം ചെയ്യുന്നു.
രണ്ടവസരങ്ങളിലും പാടുന്ന പാട്ടുകൾ പ്രായേണ തമിഴാണു്.
“ തെൻമലയിലെ തേനിരുക്കുതു തേനൈക്കൊണ്ടാടാ മലയാ, തേനൈക്കൊണ്ടാടാ മലയാ ”
എന്ന പാട്ടു മലമക്കളിയിലുള്ളതാണു്.
ʻപള്ളുʼ എന്നാൽ ദേവീപ്രീതികരങ്ങളായ ബലികർമ്മങ്ങൾ ചെയ്യുമ്പോൾ പാടുന്ന രാഗം എന്നാണർത്ഥം.
ദേവേന്ദ്രനെപ്പോലെ വിജയിയായ പെരുമാൾ ചിറ്റൂർഭഗവതിക്കു ബലിനല്കുമ്പോൾ പാടിയ പാട്ടെന്നായിരിക്കാം പ്രകൃതത്തിൽ പള്ളിന്റെ അർത്ഥം.
ഈ പള്ളിൽപെട്ട “ അൻപുടയ ചിത്രപുരി വാഴ്കിന്റ ഭഗവതിയേ ”
എന്നു തുടങ്ങുന്ന പാട്ടുകൾ ഗോവിന്ദപ്പിള്ള മലയാള ഭാഷാഗ്രന്ഥ ചരിത്രത്തിൽ ഉദ്ധരിച്ചിട്ടുണ്ടു്.
ഇതും കാണുക കണ്യാർകളി അവലംബം ↑ ഫോക്‌ലോർ നിഘണ്ടു - വിഷ്ണു നാരായണൻ നമ്പൂതിരി എം.വി ↑
മലബാർ സ്വതന്ത്ര സുറിയാനി സഭ ഇംഗ്ലീഷ് വിലാസം https://ml.wikipedia.org/wiki/Malabar_Independent_Syrian_Church
കേരളത്തിലെ മാർത്തോമാ നസ്രാണിവിഭാഗത്തിൽ ഉൾപ്പെടുന്ന ഒരു സഭയാണ് മലബാർ സ്വതന്ത്ര സുറിയാനി സഭ (ഇംഗ്ലീഷ്: Malabar Independent Syrian Church).
തൃശ്ശൂർ ജില്ലയിലെ കുന്നംകുളത്തിനടുത്തുള്ള തൊഴിയൂർ ആണ് ആസ്ഥാനം.
1772-ൽ അവിഭക്ത മലങ്കര സഭയിൽ നിന്ന് പിരിഞ്ഞാണ് ഈ സഭ ഉണ്ടായത്.
ഈ സഭയെ തൊഴിയൂർ സഭ എന്നും അഞ്ഞൂർ സഭ എന്നും അറിയപ്പെടുന്നു.
സിറിൾ മാർ ബാസ്സേലിയോസ് I മെത്രാപ്പോലീത്തയാണ് ഇപ്പോഴത്തെ സഭാ തലവൻ.
മെത്രാപ്പോലീത്തമാർ
മലബാർ സ്വതന്ത്ര സുറിയാനി സഭയെ ഭരിച്ച പിതാക്കൻമാർ
പരി.
കാട്ടുമങ്ങാട്ട് അബ്രഹാം മാർ കൂറിലോസ് I (1771-1802)
കാട്ടുമങ്ങാട്ട് ഗീവർഗ്ഗീസ് മാർ കൂറിലോസ് II (1802-1808)
ജോസഫ് മാർ ഈവാനിയോസ്സ് I (1807-6 മാസം)
സ്കറിയാ മാർ ഫീലക്സിനോസ് I (1808-1811)
ഗീവർഗീസ്സ് മാർ ഫീലക്സിനോസ് II (1811-1829)
ഗീവർഗീസ് മാർ കൂറിലോസ് III (1829-1856)
ജോസഫ് മാർ കൂറിലോസ് IV (1856-1888)
ജോസഫ് മാർ അത്താനാസ്സിയോസ് I (1888-1898)
ഗീവർഗ്ഗീസ്സ് മാർ കൂറിലോസ് V (1898-1935)
പൗലോസ് മാർ അത്താനാസ്സിയോസ് സഹായ മെത്രാപ്പോലീത്ത (1917-1927)
കുരിയാക്കോസ് മാർ കൂറിലോസ് VI (1935-1947)
ഗീവർഗീസ്സ് മാർ കൂറിലോസ് VII (1948-1967)
പൗലോസ് മാർ ഫീലക്സിനോസ് III (1967-1977)
മാത്യൂസ് മാർ കൂറിലോസ് VIII (1978-1986)
ജോസഫ് മാർ കൂറിലോസ് IX (1986-2001)
സിറിൾ മാർ ബാസ്സേലിയോസ് I (2001 - തുടക്കം
1751-ൽ മാർ ബസേലിയോസ് ശക്രള്ള കാതോലിക്കോസിനോടൊപ്പം കേരളത്തിലെത്തിയ മാർ ഗ്രിഗോറിയോസ് മെത്രാപ്പോലീത്ത, 1772-ൽ കാട്ടുമങ്ങാട്ട് അബ്രഹാം റമ്പാനെ കൂറിലോസ് എന്ന പേരിൽ മെത്രാനായി വാഴിച്ചതോടെയാണ് ഈ സഭയുടെ തുടക്കം .
അന്നത്തെ മലങ്കര മെത്രാപ്പോലീത്തയ്ക്ക് സമാന്തരമായി വാഴിയ്ക്കപ്പെട്ടതായതിനാൽ‍ മലങ്കര മെത്രാപ്പോലീത്ത ഇതിനെ എതിർത്തു.
തിരുവിതാംകൂർ, കൊച്ചി സർക്കാരുകൾ നിയമസാധുത്വം നല്കാത്തതിനാൽ പുതിയ മെത്രാൻ സഹോദരനായ ഗീവറുഗീസ് റമ്പാനോടൊപ്പം അഭയാർത്ഥിയായി മലബാർ ബ്രിട്ടീഷ് മലബാറിലെ ആഞ്ഞൂർ എന്ന സ്ഥലത്തേയ്ക്കും അവിടെ നിന്ന് തൊഴിയൂർ എന്ന സ്ഥലത്തേയ്ക്കും പോയി അവിടെ താമസിച്ചു.
പുതിയ ഒരു പള്ളിയും സഭയും കെട്ടിപ്പടുത്തു.
മാർത്തോമാ നസ്രാണികളിലെ വിവിധ വിഭാഗങ്ങൾ മലങ്കരയിലെ ഇതര സഭകളുമായുള്ള ബന്ധം
പിന്നീട്, ഈ സഭ പല നിർണായകഘട്ടങ്ങളിലും മെത്രാൻ വാഴ്ച നടത്താൻ മറ്റു മലങ്കര സഭകളെ  സഹായിച്ചിട്ടുണ്ട്.
മലങ്കര സഭയെ പ്രതിസന്ധികളിൽ നിന്ന് മൂന്ന് വട്ടം കരകയറ്റിയിട്ടുണ്ട്.
തൊഴിയൂർ സഭാദ്ധ്യക്ഷൻ കിടങ്ങൻ ഗീവറുഗീസ് മാർ പീലക്സിനോസ് മെത്രാപ്പോലീത്ത (1811-1829)യാണ് മലങ്കരയുടെ മാർ ദിവന്നാസിയോസ് രണ്ടാമൻ (മാർത്തോമ്മാ-x)(1816-1817) , പുന്നത്ര മാർ ദിവന്നാസിയോസ് (മാർത്തോമ്മാ-xi)(1817-1825) , ചേപ്പാട്ട് മാർ ദിവന്നാസിയോസ് (മാർത്തോമ്മാ-xii)(1827-1852) എന്നീ മെത്രാപ്പോലീത്തമാരെ വാഴിച്ചത്.
മലങ്കര മാർത്തോമ്മാ സഭയുടെ (നവീകരണ വിഭാഗം) പതിനാലാമത് മെത്രാപ്പോലീത്തയായിരുന്ന തോമസ് മാർ അത്താനാസ്യോസ് മെത്രാപ്പോലീത്താ ദിവംഗതനായതിനെത്തുടർന്ന് 1894 ജനുവരി 18-ന് കോട്ടയം ചെറിയ പള്ളിയിൽ വച്ച് മലബാർ സ്വതന്ത്ര സുറിയാനി സഭയുടെ അധിപൻ യൗസേഫ് മാർ അത്താനാസ്യോസ് മെത്രാപ്പോലീത്താ തീത്തൂസ് പ്രഥമനെ മാർത്തോമ്മാ മെത്രാപ്പോലീത്തയായി അഭിഷേകം ചെയ്തു.
പാശ്ചാത്യ സുറിയാനി പാരമ്പര്യത്തിലുള്ള മറ്റ്  സഭകളുടെ ആരാധനാക്രമങ്ങൾക്ക് സമാനമായ ആരാധന ക്രമമാണ് മലബാർ സ്വതന്ത്ര സുറിയാനി സഭയും പിന്തുടരുന്നത്.
ഈ സഭ  മാർത്തോമ്മാ സഭയുമായി പൂർണ്ണ സംസർഗത്തിൽ കഴിയുന്നു.
മെത്രാൻ അഭിഷേക ചടങ്ങുകളിൽ ഇരുസഭകളും അന്യോന്യം പങ്കെടുക്കുന്ന പതിവുണ്ട്.
എങ്കിലും വിശ്വാസപരമായി മാർത്തോമ്മാ സഭയുമായി പൂർണ്ണ ഐക്യമില്ല.
മാർത്തോമ സഭയുടെ നവീകരണ ആശയങ്ങൾ മലബാർ സ്വതന്ത്ര സുറിയാനി സഭ സ്വീകരിക്കുന്നില്ല.
യെനാൻ (മലയാള മാസിക) യെനാൻ കവർ ഇംഗ്ലീഷ് വിലാസം https://ml.wikipedia.org/wiki/Yenan(Malayalam_magazine)
അടിയന്തിരാവസ്ഥക്കു തൊട്ടു മുമ്പ് തലശ്ശേരിയിൽ നിന്ന് പ്രസിദ്ധീകരണം ആരംഭിച്ച മലയാളമാസികയാണ് യെനാൻ .
വി. സി. ശ്രീജൻ , കെ. കെ. കൊച്ച് , സിവിക് ചന്ദ്രൻ എന്നിവർ ഈ മാസികയുടെ പത്രാധിപസമിതിയിൽ പ്രവർത്തിച്ചിരുന്നു.
ഒളിവുപ്രവർത്തനം നടത്തിയിരുന്ന സി.പി.ഐ (എം. എൽ) ന്റെ ആശയപ്രചരണത്തിനായി ആരംഭിച്ച മാസികയ്ക്ക് കെ. വേണുവിന്റെ നിർദേശങ്ങളും സഹായവും ഉണ്ടായിരുന്നു.
അടിയന്തിരാവസ്ഥയുടെ ആദ്യപകലിൽ മാസിക നിരോധിക്കപ്പെടുകയും പത്രാധിപസമിതിയിലെ അംഗങ്ങളെല്ലാം അറസ്റ്റിലാവുകയും ചെയ്തു.
അതോടെ ഈ പ്രസിദ്ധീകരണം ഇല്ലാതായി.
വില്പനയ്ക്കായി വിതരണം ചെയ്യപ്പെട്ട കോപ്പികൾ കണ്ടുകെട്ടുകയും ചെയ്തു.
രാഷ്ട്രീയാശയങ്ങൾ പ്രചരിപ്പിക്കുവാനുള്ള പ്രസിദ്ധീകരണമായാണ് യെനാൻ മാസിക വിഭാവനം ചെയ്തിരുന്നത്.
കമലാ ദാസിന്റെ സമ്മർ ഇൻ കൽക്കട്ടയിലെ ചില ഭാഗങ്ങളുടെ വിവർത്തനവും ബ്രഹ്റ്റിന്റെ കവിതകളും ആദ്യ ലക്കത്തിൽ ഉണ്ടായിരുന്നു.
സേതുമാധവൻ എന്ന പേരിൽ കെ. വേണു എഴുതിയ സ്വാതന്ത്ര്യത്തിന്റെ സാക്ഷാത്കാരം എന്ന ലേഖനവും പ്രസിദ്ധീകരിച്ചു.
അവലംബം ↑ ↑ മലയാള സമാന്തര മാസികാചരിത്രം, പ്രദീപ് പനങ്ങാട്, കേരള ഭാഷാ ഇൻസ്റ്റിറ്റ്യൂട്ട്,  2018
യെമൻ ഇംഗ്ലീഷ് വിലാസം https://ml.wikipedia.org/wiki/Yemen
മധ്യപൂർവേഷ്യയിൽ ഉൾപ്പെടുന്ന ഒരു രാജ്യമാണ് യെമൻ ( / ˈ j ɛ m ə n / ⓘ ; അറബി : ٱلْيَمَن ‬ ) ഔദ്യോഗികമായി റിപ്പബ്ലിക്ക് ഓഫ് യെമൻ ( Arabic : الجمهورية اليمنية al-Jumhuuriyya al-Yamaniyya).
വടക്ക് സൗദി അറേബ്യ , പടിഞ്ഞാറ് ചെങ്കടൽ , തെക്ക് അറേബ്യൻ കടൽ , ഏഡൻ ഉൾക്കടൽ , കിഴക്ക് ഒമാൻ എന്നിവയുമായി ഈ രാജ്യം അതിർത്തി പങ്കിടുന്നു.
അറബ് ലീഗ് , ഐക്യരാഷ്ട്രസഭ , ചേരിചേരാ പ്രസ്ഥാനം , ഓർഗനൈസേഷൻ ഓഫ് ഇസ്ലാമിക് കോ ഓപറേഷൻ എന്നിവയിൽ അംഗമാണ്.
അറേബ്യൻ ഉപദ്വീപിലെ ഏറ്റവും പുരാതനവും സാംസ്കാരിക സമ്പന്നവുമായ ഒരു ചരിത്രം അവകാശപ്പെടാവുന്ന നാടാണ് യെമൻ.
മറ്റു ജനവിഭാഗങ്ങളിൽ നിന്ന് വ്യത്യസ്തമായി പുരാതനകാലം തൊട്ടുതന്നെ സ്ഥിരവാസികളണ് യെമെനികൾ.
മറ്റു അറേബ്യൻ ജനതകൾ നാടോടികളോ , അർധനടോടികളോ ആയിരുന്നു.
ഇന്ന് ദരിദ്രരാജ്യങ്ങളുടെ നിരയിലാണെങ്കിലും സമ്പന്നമായ ഒരു സംസ്കാരമാണ് യെമെനി ജനതയ്ക്ക് അവകാശമെടാനുള്ളത്.
ബി.സി. 1000 മുതൽ എ.ഡി. 200 വരെ ഇവിടെ നിലനിന്നിരുന്ന സബായിയൻ രാജവംശം മാരിബ് തലസ്ഥാനമാക്കിയാണ് യെമെൻ ഭരിച്ചിരുന്നത്.
ഐതിഹ്യ പ്രകാരം നോഹയുടെ മൂത്ത പുത്രൻ ശേം സ്ഥാപിച്ചതാണ് ഈ പട്ടണം.
സബായിയൻ കാലഘട്ടത്തിലാണ് റോമാക്കാർ യെമെനെ സന്തുഷ്ടമായ അറേബ്യ എന്ന് വിശേഷിപ്പിച്ചത്.
അക്കാലത്ത് കൃഷിയും വ്യാപാരവും അഭിവൃദ്ധിപ്രാപിച്ചു.
ജലസേചനത്തിനായി വൻതോതിൽ തോടുകളും അണക്കെട്ടുകളും നിർമ്മിച്ചു.
ബി.സി. 700 ൽ നിർമ്മിച്ച മാരിബിലെ അണക്കെട്ട് പ്രസിദ്ധമാണ്.
നൂറ്റാണ്ടുകൾ അതിജീവിച്ച ഈ അണക്കെട്ട് എ.ഡി. 570 ൽ നാശനത്തിനു വിധേയമായി.
ബൈബിളിലെ പഴയനിയമത്തിൽ പറയുന്ന ശേബാരാജ്ഞിയുടെ രാജ്യം ഇതാണെന്ന് വിശ്വസിക്കപ്പെടുന്നു.
യെമെനിൽ ഉത്പാദിപ്പിച്ചിരുന്ന കുന്തിരിക്കവും മിറായും വിവിധ രാജ്യങ്ങളിൽ എത്തി.
കടൽവഴി ഇന്ത്യയുമായും കച്ചവടത്തിലേർപ്പെട്ടു.
എ.ഡി. അഞ്ചാം നൂറ്റാണ്ടിൽ ദാഫർ തലസ്ഥാനമാക്കി നിലവിൽവന്ന ഹിമ്യാറിറ്റുകൾ സബായിയൻ രാജവംശത്തെ അപ്രസക്തമാക്കി.
അവർ ജൂതമതം ഔദ്യോഗിക മതമാക്കുകയും ക്രൈസ്തവരെ വധിക്കാനും തുടങ്ങി.
ഇതോടെ ബൈസന്റൈൻ ചക്രവർത്തി ജസ്റ്റിൻ ഒന്നാമന്റെ പിന്തുണയോടെ ഓക്സമിലെ ക്രൈസ്തവരാജാവ് യെമെൻ അധിനിവേശിച്ചു.
എ.ഡി. 630 ന് അടുത്ത് പേർഷ്യൻ ഭരണകാലത്താണ് ഇസ്ലാം മതം യെമെനിൽ കടന്നുവരുന്നത്.
വടക്കൻ യെമെൻ ഇസ്ലാമിലെ സയീദി വിഭാഗത്തിൽപ്പെട്ട ഇമാമുകളുടെ നിയന്ത്രണത്തിലായിരുന്നു.
നജാഹിദ്, സുലൈഹിദ്, ഈജിപ്തുകാരായ അയൂബികൾ, തുർക്കോമൻമാരായ റസൂലിദുകൾ എന്നിവയായിരുന്നു മറ്റു പ്രബല ഇമാമുകൾ.
പത്തൊമ്പതാം നൂറ്റാണ്ടിൽ വടക്കൻ യെമെൻ ഒട്ടോമൻ സാമ്രാജ്യത്തിന്റെ ഭാഗമായി.
ഈ കാലത്ത് വടക്കൻ യെമെനിലെ നിയന്ത്രണം ഇമാമുകൾക്കും തെക്കൻ യെമെനിൽ ഏഡൻ തുറമുഖം കേന്ദ്രമാക്കി, ബ്രിട്ടീഷുകാരും നിയന്ത്രണം ഉറപ്പിച്ചിരുന്നു.
ആധുനിക യെമെൻ ഗവർണ്ണറേറ്റുകളും ജില്ലകളും
2004 ഫെബ്രുവരിയിലെ വിവരമനുസരിച്ച് രാജ്യത്തെ ഇരുപത് ഗവർണ്ണറേറ്റുകൾ അഥവാ മുഹഫസകളും (muhafazah) ഒരു മുനിസിപ്പാലിറ്റിയുമായും തിരിച്ചിരിക്കുന്നു.
ഒരോ ഗവർണ്ണറേറ്റിലേയും ജനസംഖ്യ താഴെയുള്ള പട്ടികയിൽ നൽകിയിരിക്കുന്നു.
യെമനിലെ ഗവർണ്ണറേറ്റുകൾ യെമനിലെ ഗവർണ്ണറേറ്റുകള് (അറബി നാമങ്ങൾ) ഭാഗം തലസ്ഥാന നഗരം ജനസംഖ്യ കനേഷുമാരി 2004 ജനസംഖ്യ 2006 ലെ എസ്റ്റിമേഷൻ.
കീ 'Adan Aden 589,419 634,710 1 'Amran 'Amran 877,786 909,992 2 Abyan Zinjibar 433,819 454,535 3 Ad Dali 470,564 504,533 4 Al Bayda' Al Bayda 577,369 605,303 5 Al Hudaydah Al Hudaydah 2,157,552 2,300,179 6 Al Jawf Al Jawf 443,797 465,737 7 Al Mahrah Al Ghaydah 88,594 96,768 8 Al Mahwit Al Mahwit 494,557 523,236 9 Amanat Al Asimah Sanaa 1,747,834 1,947,139 10 Dhamar Dhamar 1,330,108 1,412,142 11 Hadramaut Al Mukalla 1,028,556 1,092,967 12 Hajjah Hajjah 1,479,568 1,570,872 13 Ibb Ibb 2,131,861 2,238,537 14 Lahij Lahij 722,694 761,160 15 Ma'rib Ma'rib 238,522 251,668 16 Raymah 394,448 418,659 17 Sa'dah Sa`dah 695,033 746,957 18 Sana'a San`a' 919,215 957,798 19 Shabwah `Ataq 470,440 494,638 20 Ta'izz Ta`izz 2,393,425 2,513,003 21
ഗവർണ്ണറേറ്റുകല്ലാം ആകെ 333 ജില്ലകളായി തിരിച്ചിരിക്കുന്നു അവയെ 2,210 ഉപജില്ലകളായി തിരിച്ചിരിക്കുന്നു, അവയെ വീണ്ടും 38,284 വില്ലേജുകളായും തിരിച്ചിരിക്കുന്നു (2001 ലെ വിവരമനുസരിച്ച്).
ഭൂമിശാസ്ത്രം യെമനിന്റെ ഭൂപടം
പാശ്ചിമേഷ്യയിൽ അറേബ്യൻ ഉപഭൂഖണ്ഡത്തിന് തെക്കുവശത്തായാണ്‌ യെമൻ സ്ഥിതിചെയ്യുന്നത്.
അറേബ്യൻ കടൽ, ഏദൻ കടലിടുക്ക്, ചെങ്കടൽ എന്നിവ അതിർത്തികളാണ്‌.
ഉപഭൂഖണ്ഡത്തിൽ സൗദി അറേബ്യയുടെ തെക്കുഭാഗത്തായും ഒമാനിന്റെ പടിഞ്ഞാറായും സ്ഥിതിചെയ്യുന്നു.
Tihama on the Red Sea near Khaukha
ചെങ്കടലിലുള്ള ദ്വീപുകളായ ഹാനിഷ് ദ്വീപുകൾ, കമറാൻ, ബരീം എന്നിവയും അറേബ്യൻ കടലിലുള്ള സുഖുത്വറ ദ്വീപും യെമനിന്റെ ഭാഗമാണ്‌.
ഏതാനും ദ്വീപുകൾ അഗ്നിപർവ്വതമുള്ളവയാണ്‌; ജബൽ-അൽ-ത്വയിറിൽ 2007 ലും അതിനുമുൻപ് 1883 ലും അഗ്നിപർവ്വത പൊട്ടിത്തെറി ഉണ്ടായിരുന്നു.
527,970 ചതുരശ്ര കി.
മീറ്റർ വിസ്തൃതിയുള്ള യെമൻ വലിപ്പത്തിൽ ഫ്രാൻസിനു തൊട്ടുപിറകിലായി 49-ം‌മത്തെ സ്ഥാനത്താണ്‌.
ഏതാണ്ട് തായ്‌ലാന്റിന്റെ അതേ വലിപ്പം.
യെമനിന്റെ സ്ഥാനം 15°N 48°E ﻿ / ﻿ 15°N 48°E ﻿ / 15; 48 .
അറേബ്യൻ മരുഭൂമിയിൽ ജനവാസമില്ലാത്തതിനാൽ തന്നെ ഉത്താരാതിർത്തി നിർണ്ണയിക്കപ്പെട്ടിട്ടില്ല.
രാജ്യത്തെ പ്രധാനമായും നാല് ഭൂമേഖലകളായിത്തിരിക്കാം: പശ്ചിമ തീരദേശങ്ങൾ, ഉയർന്ന പശ്ചിമ ഭൂമേഖല, ഉയർന്ന കിഴക്കൻ ഭൂമേഖല, പിന്നെ കിഴക്ക് റാബിഅ്-അൽ-ഖാലി.
തീരഭാഗത്തുള്ള തിഹാമഹ് ("ചൂടൻ നിലങ്ങൾ") നിരപ്പായതും വളരെ വരണ്ട സമതലങ്ങളാണ്‌.
വരണ്ടവയാണെങ്കിലും ലഗൂണുകളുടെ സാന്നിധ്യം ഇവിടെയുണ്ട്.
ചന്ദ്രക്കലയുടെ ആകൃതിയിലുള്ള മണൽകുന്നുകൾ ഇവിടെ കാണാം.
ജലത്തിന്റെ ബാഷ്പീകരണം വളരെ ഉയർന്ന നിരക്കിലായതു കാരണം ഉയർന്ന ഭൂപ്രദേശത്ത് നിന്നുള്ള അരുവികൾ ഒരിക്കലും കടലിലെത്തിചേരാറില്ല.
കൂടാതെ അവ ഭൂഗർഭ ജലത്തിൽ മുഖ്യപങ്ക് വഹിക്കുന്നവയുമാണ്‌.
നിലവിൽ ഇവയെ കൃഷി ആവശ്യത്തിനു വളരെകൂടുതൽ ഉപയോഗപ്പെടുത്തുന്നു.
സനാആഅ് ന് 48 കി.
മീ വടക്കുള്ള മദാറിൽ ദിനോസറിന്റെ കാല്പാടുകൾ കണ്ടെത്തിയിട്ടുമുണ്ട്, ഇതു സൂചിപ്പിക്കുന്നത് ഇവിടം മുൻപ് ചളിനിറഞ്ഞ സമതലമായിരുന്നു എന്നാണ്‌.
തിഹാമ ചെന്നവസാനിക്കുന്നത് ഉയർന്ന പശ്ചിമ ഭൂപ്രദേശത്തിന്റെ കുത്തനെയുള്ള ചെരിവുകളിലാണ്‌.
ഈ പ്രദേശങ്ങളിൽ ഭക്ഷ്യവസ്തുക്കളുടെ സാന്നിധ്യം കാരണമായി ജനങ്ങൾ കൂട്ടമായി താമസിക്കുന്നു, ഇവിടെയാണ്‌ അറേബ്യയിൽ ഏറ്റവും കൂടുതൽ മഴ ലഭിക്കുന്നത്.
ത‌അ്സിൽ 100 മുതൽ 760 മില്ലിമീറ്റർ വരെയും ഇബ്ബിൽ 1000 മി.മീ ന് മുകളിലും വാർഷികശരാശരി മഴ ലഭിക്കുന്നു.
വളരെ വൈവിധ്യമാണ്‌ ഇവിടങ്ങളിലെ കൃഷി, സോർഘം (sorghum ) ആണ്‌ ഇവിടെ കൂടുതലും കാണപ്പെടുന്നത്.
പരുത്തിയും പലതരത്തിലുള്ള പഴവർഗ്ഗങ്ങളും കൃഷിചെയ്തുവരുന്നു, മാങ്ങ ഇവിടെ വിലപിടിച്ച കാർഷികോല്പന്നമാണ്‌.
പകൽസമയങ്ങളിൽ നല്ല ചൂടനുഭവപ്പെടുമെങ്കിലും രാത്രിയാവുന്നതോടെ താപനില ഗണ്യമായി കുറയുന്നു.